### 23.    Kalundborg Lokalarkiv

**Åbent**

Sagsnr.: 326-2017-36368       J.nr.: 19.02.00           Dokumentnr.:
326-2017-259566

**Sagstype**

Beslutning.

**Resume og sagens baggrund**

Kommunalbestyrelsen skal beslutte, om der skal indledes en
proces med Kalundborg Lokalarkiv mhp. ikke længere at udpege medlem til
bestyrelsen.

**Indstillinger**

Kommunaldirektøren indstiller, at der indledes en proces,
mhp. at Kommunalbestyrelsen ikke længere udpeger medlemmer til bestyrelsen for
Kalundborg Lokalarkiv.

**Behandling**

Kommunalbestyrelsen.

**Sagsfremstilling**

Bestyrelsens opgave er at sikre indsamling, registrering og
opbevaring af lokale arkiver og at stille materialet til rådighed for
offentligheden. Desuden at fremme viden om lokalhistorien.

De politiske partier i den afgående Kommunalbestyrelse har
tidligere drøftet hensigtsmæssigheden i, at Kommunalbestyrelsen udpeger
repræsentanter til bestyrelsen for Kalundborg Lokalarkiv, og har påpeget, at
der ikke er behov for at udpege en repræsentant hertil.

Kommunalbestyrelsen har p.t. udpeget 1 medlem til
bestyrelsen for Kalundborg Lokalarkiv for perioden 2018-2021.

Det er ikke et krav, at den valgte er medlem af
Kommunalbestyrelsen.

Såfremt Kommunalbestyrelsen fortsat ønsker at være
repræsenteret i bestyrelsen for Kalundborg Lokalarkiv, vil udpegningen finde
sted på Kommunalbestyrelsens ordinære møde i januar 2018.

Lovgrundlaget er Vedtægter for Kalundborg Lokalarkiv, § 6.

**Kommunalbestyrelsens møde den 1.
december 2017:**

Kommunalbestyrelsen vedtog, at udvalget påtænkes nedlagt/at
der ikke sker udpegning. Det besluttes endeligt på mødet i januar.